作者:湯舜民
標題:黃鐘・山隊子酒色財氣四首
內容:麴生堪愛，暈桃花上臉腮。百篇一斗恣開懷，誰承望捉月騎鯨再不來。酒，則被你斷送了文章李太白。憐香惜玉，醉臨春歡未足。開皇戈甲出江都，驚散金釵玉樹曲。色，則被你斷送了聰明陳後主。錢神湧論，亻贊傢俬多誤身。東風吹墮畫樓人，一夜香消金谷春。財，則被你斷送了奢華石季倫。圖王爭帝，半乾坤心未已。鴻門會上失兵機，直殺得血濺陰陵後悔遲。氣，則為你斷送了英雄楚項籍。